CELEX: 32016R0934
Language: el
Date: 2016-06-08 00:00:00
Title: Εκτελεστικός κανονισμός (ΕΕ) 2016/934 της Επιτροπής, της 8ης Ιουνίου 2016, σχετικά με τη δασμολογική κατάταξη ορισμένων εμπορευμάτων στη Συνδυασμένη Ονοματολογία

14.6.2016   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 155/13
               
            ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2016/934 ΤΗΣ ΕΠΙΤΡΟΠΉΣ
      της 8ης Ιουνίου 2016
      σχετικά με τη δασμολογική κατάταξη ορισμένων εμπορευμάτων στη Συνδυασμένη Ονοματολογία
      Η ΕΥΡΩΠΑΪΚΗ ΕΠΙΤΡΟΠΗ,
      Έχοντας υπόψη τη Συνθήκη για τη λειτουργία της Ευρωπαϊκής Ένωσης,
      Έχοντας υπόψη τον κανονισμό (ΕΕ) αριθ. 952/2013 του Ευρωπαϊκού Κοινοβουλίου και του Συμβουλίου, της 9ης Οκτωβρίου 2013, για τη θέσπιση του ενωσιακού τελωνειακού κώδικα (1), και ιδίως το άρθρο 57 παράγραφος 4 και το άρθρο 58 παράγραφος 2,
      Εκτιμώντας τα ακόλουθα:
      
                  (1)
               
               
                  Για να εξασφαλιστεί η ομοιόμορφη εφαρμογή της Συνδυασμένης Ονοματολογίας που προσαρτάται στον κανονισμό (ΕΟΚ) αριθ. 2658/87 του Συμβουλίου (2), είναι αναγκαίο να θεσπιστούν μέτρα όσον αφορά την κατάταξη των εμπορευμάτων που αναφέρονται στο παράρτημα του παρόντος κανονισμού.
               
            
                  (2)
               
               
                  Ο κανονισμός (ΕΟΚ) αριθ. 2658/87 προβλέπει τους γενικούς κανόνες για την ερμηνεία της Συνδυασμένης Ονοματολογίας (ΣΟ). Οι εν λόγω κανόνες ισχύουν επίσης και για κάθε άλλη ονοματολογία η οποία βασίζεται εν όλω ή εν μέρει στη ΣΟ ή προσθέτει σε αυτήν οποιαδήποτε νέα υποδιαίρεση και θεσπίζεται με ειδικές διατάξεις της Ένωσης με σκοπό την εφαρμογή δασμολογικών και άλλων μέτρων σχετικά με τις εμπορευματικές συναλλαγές.
               
            
                  (3)
               
               
                  Κατ' εφαρμογή αυτών των γενικών κανόνων, τα εμπορεύματα που περιγράφονται στη στήλη (1) του πίνακα που περιλαμβάνεται στο παράρτημα θα πρέπει να καταταγούν στον κωδικό ΣΟ που εμφαίνεται στη στήλη (2), για τους λόγους που αναφέρονται στη στήλη (3) του εν λόγω πίνακα.
               
            
                  (4)
               
               
                  Είναι σκόπιμο να προβλεφθεί ότι ο δικαιούχος των δεσμευτικών δασμολογικών πληροφοριών, οι οποίες έχουν εκδοθεί σχετικά με τα εμπορεύματα που αφορά ο παρών κανονισμός και δεν είναι σύμφωνες με τον παρόντα κανονισμό, μπορεί να συνεχίσει να τις επικαλείται επί μια ορισμένη χρονική περίοδο, σύμφωνα με τις διατάξεις του άρθρου 34 παράγραφος 9 του κανονισμού (ΕΕ) αριθ. 952/2013. Η περίοδος αυτή θα πρέπει να είναι τρίμηνη.
               
            
                  (5)
               
               
                  Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής τελωνειακού κώδικα,
               
            ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
      Άρθρο 1
      Τα εμπορεύματα που περιγράφονται στη στήλη (1) του πίνακα που περιλαμβάνεται στο παράρτημα κατατάσσονται στη Συνδυασμένη Ονοματολογία στον κωδικό ΣΟ που αναφέρεται στη στήλη (2) του εν λόγω πίνακα.
      Άρθρο 2
      Δεσμευτικές δασμολογικές πληροφορίες που δεν είναι σύμφωνες με τον παρόντα κανονισμό μπορούν να συνεχίσουν να αποτελούν αντικείμενο επίκλησης, σύμφωνα με τις διατάξεις του άρθρου 34 παράγραφος 9 του κανονισμού (ΕΕ) αριθ. 952/2013, κατά τη διάρκεια περιόδου τριών μηνών από την ημερομηνία έναρξης της ισχύος του παρόντος κανονισμού.
      Άρθρο 3
      Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
      
         Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
         Βρυξέλλες, 8 Ιουνίου 2016.
         
            
               Για την Επιτροπή,
            
            
               εξ ονόματος του Προέδρου,
            
            Stephen QUEST
            
               Γενικός Διευθυντής Φορολογίας και Τελωνειακής Ένωσης
            
         
      
      
         (1)  ΕΕ L 269 της 10.10.2013, σ. 1
      
      
         (2)  Κανονισμός (ΕΟΚ) αριθ. 2658/87 του Συμβουλίου, της 23ης Ιουλίου 1987, για τη δασμολογική και στατιστική ονοματολογία και το κοινό δασμολόγιο (ΕΕ L 256 της 7.9.1987, σ. 1).
      
         ΠΑΡΑΡΤΗΜΑ
         
                     Περιγραφή των εμπορευμάτων
                  
                  
                     Κατάταξη (κωδικός ΣΟ)
                  
                  
                     Αιτιολογία
                  
               
                     (1)
                  
                  
                     (2)
                  
                  
                     (3)
                  
               
                     Προϊόν αποτελούμενο από τα ακόλουθα στοιχεία, συσκευασμένα ως σύνολο:
                     
                                 —
                              
                              
                                 Ορθογώνιο αποσπώμενο φύλλο (περίπου 14 × 21 cm) κατασκευασμένο από πλαστική μεμβράνη δύο στρωμάτων, το οποίο φέρει ασπρόμαυρα διακοσμητικά σχέδια τυπωμένα στην εμπρόσθια όψη. Το αποσπώμενο φύλλο στερεώνεται με αυτοκόλλητη ταινία στην οπίσθια όψη. Από αυτό το αποσπώμενο φύλλο μπορούν να αποκολληθούν έξι κομμένες με προκαθορισμένο τρόπο, προεξέχουσες αυτοκόλλητες ετικέτες (το ανώτερο στρώμα της πλαστικής μεμβράνης είναι ανάγλυφο).
                              
                           
                                 —
                              
                              
                                 Τρεις στυλογράφοι διαφορετικών χρωμάτων με πορώδη μύτη από πίλημα. Οι στυλογράφοι με μύτη από πίλημα συσκευάζονται μαζί σε μικρή πλαστική συσκευασία.
                              
                           Οι αυτοκόλλητες ετικέτες προορίζονται να χρωματιστούν με τους στυλογράφους από πίλημα και στη συνέχεια να χρησιμοποιηθούν για διακοσμητικούς σκοπούς.
                     Βλέπε εικόνα (*).
                  
                  
                     4911 91 00 
                  
                  
                     Η κατάταξη καθορίζεται από τις διατάξεις των γενικών κανόνων 1, 3 στοιχείο β) και 6 για την ερμηνεία της Συνδυασμένης Ονοματολογίας, τη σημείωση 2 του τμήματος VII της Συνδυασμένης Ονοματολογίας και το κείμενο των κωδικών ΣΟ 4911  και 4911 91 00 .
                     Το προϊόν παρουσιάζεται ως σύνολο για λιανική πώληση. Ο ουσιώδης χαρακτήρας του προσδίδεται από τις αυτοκόλλητες ετικέτες.
                     Η κατάταξη στην κλάση 3919  αποκλείεται, δεδομένου ότι η μορφή των κομμένων με προκαθορισμένο τρόπο, προεξεχουσών αυτοκόλλητων ετικετών δεν είναι επίπεδη.
                     Η κατάταξη στην κλάση 3926  αποκλείεται, επειδή η εκτύπωση δεν έχει απλώς συμπληρωματικό χαρακτήρα σε σχέση με την αρχική χρήση των εμπορευμάτων (βλέπε σημείωση 2 του τμήματος VII).
                     Το κεφάλαιο 49 καλύπτει, με ορισμένες εξαιρέσεις, όλα τα έντυπα των οποίων ο ουσιώδης χαρακτήρας και η χρήση καθορίζονται από το γεγονός ότι φέρουν τυπωμένα διακοσμητικά σχέδια, χαρακτήρες ή εικονογραφήσεις (βλέπε επίσης τις Επεξηγηματικές Σημειώσεις του Εναρμονισμένου Συστήματος (ΕΣΕΣ) του κεφαλαίου 49, Γενικές Παρατηρήσεις, πρώτη παράγραφος).
                     Οι αυτοκόλλητες τυπωμένες ετικέτες που προορίζονται για διακοσμητική χρήση υπάγονται στην κλάση 4911  (βλέπε επίσης τις ΕΣΕΣ της κλάσης 4911 , σημείο 10).
                     Ως εκ τούτου, το προϊόν πρέπει να καταταχθεί στον κωδικό ΣΟ 4911 91 00 .
                  
               
            (*)  Η παρούσα εικόνα παρέχεται για ενημερωτικό και μόνο σκοπό.